Ինչ վերաբերում է ՀՀԿ ընդդիմություն լինելուն: Այս պահին նրանք իսկապես կարող են լինել միակ ընդդիմությունը Փաշինյանին, եթե որպես ընդդիմության չափանիշ վերցնենք ընդդիմադիր Փաշինյանի սահմանած նիշը: Մյուս ուժերն ակնհայտորեն հիմա մեղմ և փափուկ են դրսևորում իրենց: Կարճաժամկետ հեռանկարում գուցե սա դուր գա նաև Փաշինյանին՝ ՀՀԿ ներկայությունը դարձնել մատի փաթաթան, նրանց սարքելով հավերժական բոբո ու քավության նոխազ՝ մատնանշելով անցյալի սխալները: Հետևաբար հարցադրումը պետք է փոխել, ոչ թե ՀՀԿ-ն հարմար է արդյոք Փաշինյանին կամ հակառակը, այլ նրանց ընդդիմություն-իշխանություն դիրքավորումից ինչ կշահի Հայաստանի քաղաքական դաշտը: